Eskil Vogt

Eskil Vogt (født 31. oktober 1974) er en norsk manusforfatter og filmskaper. Han har vunnet en rekke priser for sine filmer og for sitt samarbeid med Joachim Trier, blant annet fem Amandapriser og fire Kanonpriser for regi og manus. 

Eskil Vogt har flere ganger deltatt med film på Kortfilmfestivalen, sist med Les étrangers (De fremmede) i 2004. Med filmen Une étreinte (2003, En omfavnelse) vant han Terje Vigen-prisen og Prix UIP i 2003. Sammen med Joachim Trier skrev han manus til filmen Reprise som hadde premiere i 2006 og Oslo, 31. august som hadde premiere  31. august 2011. For Reprise fikk de to Amandaprisen i klassen beste filmmanus i 2007 og Aamot-statuetten i 2007. Eskil Vogts film Blind ble tildelt manusprisen på Sundance filmfestival i januar 2014, og han vant også prisene for beste regi og beste manus for Blind under Kanonprisen 2014. Sammen med Trier og Thomas Robsahm mottok han Nordisk råds filmpris 2016 for Louder Than Bombs.

Vogts spillefilm De uskyldige hadde verdenspremiere på Filmfestivalen i Cannes i 2021, da den deltok i sideprogrammet Un certain regard. Vogt var også medforfatter av manuset til Joachim Triers spillefilm Verdens verste menneske, som hadde verdenspremiere da den deltok i hovedkonkurransen på Filmfestivalen i Cannes i 2021. Filmen har vunnet og blitt nominert til flere priser, blant annet ble Vogt og Trier nominert til Oscar for beste originalmanus.

Han er utdannet ved Universitetet i Oslo og den nasjonale franske filmskolen La fémis.

Filmografi

Manus 
 2021 Verdens verste menneske (medforfatter)
2017 Thelma
 2015 Louder Than Bombs
 2013 Blind 
 2011 Oslo, 31. august
 2006 Reprise
 2004 Les étrangers (kortfilm)
 2003 Une étreinte  (kortfilm)
 2002 Procter (kortfilm)
 2001 Still (kortfilm)

Regi 

 2021 De uskyldige/The Innocents

 2013 Blind 
 2008  Uti vår hage, episode 2 (NRK TV) 
 2004 Les étrangers (kortfilm)
 2003 Une étreinte  (kortfilm)

Priser og nominasjoner

Referanser

Eksterne lenker 
 
 

Norske filmregissører
Norske manusforfattere
Amandaprisen 2007
Amandaprisen 2014
Amandaprisen 2016
Amandaprisen 2022‎
Amanda for beste filmmanus
Amanda for beste regi‎
Vinnere av Kanonprisen
Vinnere av Nordisk råds filmpris